*A határozati javaslat elfogadásához*

*a Mötv. 50. §-a alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*34. számú előterjesztés*

Bátaszék Város Önkormányzata Képviselő-testületének 2016. március 2-án

16,00 órakor megtartandó ülésére

*Trianoni emlékmű állítás kezdeményezésének megvitatása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Skoda Ferenc jegyző    **Törvényességi ellenőrzést végezte:**  **Tárgyalja:**  KOIS Bizottság: 2016. 02. 29.  Pénzügyi és Gazdasági Bizottság: 2016. 03. 01. |

***Tisztelt Képviselő-testület!***

Szűcs Tamás Bátaszék, Garay u. 56. szám alatti lakos 2015. október 22-én juttatta el a mellékelt kérelmét, javaslatát (1. melléklet).

Eszerint egy trianoni emlékmű felállítására tett javaslatot azzal, hogy az emlékmű felállításának költségeit egy alapítvány vállalná magára, a képviselő-testületnek csupán ehhez megfelelő területet kellene felajánlania, kijelölnie. 2015. november 13-án levélben kerestük meg a kezdeményezőt, melyben kértük, nevezze meg az alapítványt, aki az emlékművet felállítaná, továbbá kértük, juttassa el, hogy az emlékmű hogy nézne ki, valamint, hogy az emlékmű felállítására mikor kerülne sor. 2016. január 19-i email válaszában jelezte, hogy „*Sajnos nem tudom megmondani - még -, hogy mely alapítvány vállalná a költségeket. Névtelenséget kérnek! Szerintem, ha az emlékművön semmi sem utal a költségviselőre, akkor – elnézést – akár az …. is fizetheti! Az üzenetünk ennél sokkal fontosabb, szerintem!”*

Ugyanakkor megküldte egy hasonló, már felállított emlékmű képét, végül jelezte, hogy az emlékmű felállítása *„…..csak a megrendeléstől és a kőfaragó munkájának gyorsaságától függ.”*

Magyarország helyi önkormányzatairól szóló 2011. évi CLXXXIX. törvény 42. § 8. pontja értelmében a képviselő-testület kizárólagos, át nem ruházható hatáskörébe tartozik aközterület elnevezése, köztéri szobor, műalkotás állítása.

Álláspontunk szerint megállapodásban lenne célszerű rögzíteni az emlékmű állításának minden feltételét, így többek között azt, hogy ki, mit, milyen formában (milyen anyagból, mekkora méretben, stb), továbbá milyen kötelezettségek és jogok mellett köteles teljesíteni.

Amennyiben a képviselő-testület az emlékmű állításával elviekben egyetért, döntést kellene hozni az elhelyezés helyéről is. Álláspontunk szerint az emlékmű elhelyezésére a romkert melletti zöldterület, pontosabban az I. világháborús emlékmű melletti terület, vagy az emlékezés parkja lehetne megfelelő. (lásd a 2. és a 4. melléklet).

A fentiekre figyelemmel javasolom, hogy az alábbi határozati javaslat elfogadásával szíveskedjenek területet biztosítani az emlékmű felállításához:

**H a t á r o z a t i j a v a s l a t :**

**Trianoni emlékmű állításához terület biztosítására javaslatra**

Bátaszék Város Önkormányzatának Képviselő-testülete;

1. *Magyarország helyi önkormányzatairól szóló 2011. évi CLXXXIX. törvény 42. § 8. pontjában* kapott hatáskörében eljárva hozzájárul ahhoz, hogy az önkormányzat tulajdonában területen egy, a trianoni békeszerződés következményeinek emléket állító emlékmű kerüljön felállításra, elhelyezésre,
2. az emlékmű helyéűl

ba) az önkormányzat tulajdonában 957/1.hrsz.-i területet (I. világháborús emlékmű melletti terület)

bb) az Emlékezés Parkját jelöli ki.

1. felhatalmazza a polgármestert az emlélkmű felállítására irányuló megállapodás aláírására.

*Határidő:* 2016. március 10. és 31.

*Felelős:* Skoda Ferenc jegyző

(a határozat megküldéséért)

dr. Bozsolik Róbert polgármester

(a megállapodás aláírásáért)

*Határozatról értesül:* Szűcs Tamás kezdeményező

Bátaszéki KÖH városüz. iroda

irattár